آمریکانین گونئی کارولینا ایالتین‌ده گئچن هفته اف-۳۵ب تیپی ساواش اوچاغی‌نین دوشمه‌سین‌دن سونرا، آمریکا و اولوسلارآراسی اورتاقلارا عاید بوتون اف-۳۵ اوچاق‌لارینین اوچوشوآسقییا آلیندی.
مشترک تعرض پروگرامی سؤزجوسو جو دلاودووا،
"بوتون اف-۳۵ اوچاق‌لارینین یاناجاق بورولارین‌دا ائدیلن اینجه‌لمه داوام ائدرکن، آمریکا گوج‌لری و اولوسلارآراسی اورتاقلار گئچیجی اولاراق اف-۳۵ اوچوشلارینی آسقییا آلدی" ایفاده‌لرینی ایشلتدی.
دلاودووا، قرارین، ۲۸ سپتامبردا گونئی کارولینا ببوفورت یاخینلیغین‌دا دوشن اف-۳۵ب اوچاغینین داوام ائد‌ن اینجه‌لمه‌سینده الده ائدیلن ایلک تاپقیلاردان یولا چیخیلاراق وئریلدیگینی قید ائتدی.
سؤزچو دلاودووا،
"سورون‌لو یاناجاق بورولارینین تاخیلی اولدوغو اوچاق‌لارین او پارچا‌سی دییشدیریله‌جک. یاناجاق بورولاری پروبلئم‌سیز اولان اوچاق‌لار ایسه اوچوشلارا گئده‌جک. اینجه‌لمه‌لرین یاخین ۲۴-۴۸ ساعات عرضین‌ده باشا چاتدیریلماسی گؤزلنیلیر"معلوماتینی وئردی.
۲۸ سپتامبردا گونئی کارولینا‌دا دنیز پیادالارینا عاید بیوفورت هاوا مرکزین‌دن قالخان بیر اف-۳۵ب اوچاغی، مرکزه ۸ کیلومتر مسافه‌ده دوشموشدو.
بونون اف-۳۵ اوچاق‌لارینین ایلک قضاسی اولدوغو بیلدیریلرکن، دیک قالخیش و ائنیش ائده‌بیله‌ن اف-۳۵ب اوچاق‌لارین‌دا بیر چوخ تکنیکی قضانین اولدوغونا دقت چکیلیر.
